Kilder til VG: Frp sier nei til Venstre-tilbud om billigere bensin
ARTIKKELEN ER OVER TO ÅR GAMMEL I bytte mot lavere bensinavgift har Grande foreslått å øke dieselavgiften utover 35 øre, som er det regjeringen har foreslått i sin mye omtalte bilpakke. Det bekrefter flere kilder overfor VG. Ifølge kildene er Venstres mål å legge på så mye i avgifter på diesel at økningen nærmer «den magiske grensen på 1 krone». Etter det VG kjenner til foreslår Venstre en økning i avgiftene på diesel, inkludert en Co2-avgift, på mellom 50 ære og 1 krone. Skulle Venstre oppnå dette i forhandlingene mener partiet at de vil skape et helt nytt marked for det mer klimavennlige alternativet biodiesel, fordi biodiesel da blir lønnsomt sammenlignet med vanlig diesel. Knut Arild Hareide til VG: Åpner for å la Frp ville kampen om bilpakkenRegjeringen la frem sitt forslag til endring i drivstoffavgift, den såkalte bilpakken, allerede 30. september, og nekter å forhandle om den. Venstre kan på sin side ikke godta pakken, og dermed har forhandlingene gått i vranglås. Kommentar: Det borgerlige samarbeidet kan være historie Selv om Høyre og Frp utad står sammen om å stille ultimatum på bilpakken, er det internt i Høyre og regjeringsapparatet irritasjon over at Frp ikke er villige til å diskutere noen andre løsninger og mulige endringer i bilpakken - heller ikke muligheten for å gjøre bensinavgiften billigere enn hva regjeringen har foreslått. Samtidig er irritasjonen stor både hos Høyre og Frp over det de oppfatter som urealistiske og urimelige krav fra Venstre. Blant annet skal Venstres ambisjoner for biodrivstoff inn mot 2030 bli ansett som «uoppnåelige», i tillegg til klimapakken partiet la på bordet lørdag og som DN har omtalt.I tillegg til forslagene om avgifter, har Venstre-lederen på nytt forlangt at Frp og Høyre må forhandle også om kompensasjonen de foreslår for bilistene. I ultimatum-pakken fra regjeringen foreslår Høyre og Frp at bilistene skal få hele 950 millioner kroner i reduserte bompenger, økt pendlerfradrag og lavere årsavgift. Denne pakken mener Venstre er et klart brudd på løftet om et grønt skatteskifte. Det skal være planer om et nytt møte mellom de fire partilederne i Høyre, Frp, KrF og Venstre i statsministerboligen mandag ettermiddag. Budsjettforhandlerne i Stortinget har nå gitt deg selv en ny frist fram til torsdag ettermiddag: Innen klokken 18 torsdag må hovedtallene i statsbudsjettet, altså rammene for hvert enkelt departement, være lagt inn komiteens interne systemer, for at budsjettprosessen skal gå som planlagt i Stortinget. Finansdebatten, som legger rammene for statsbudsjettet, er allerede utsatt en gang, til mandag 5.desember.
Venstre-leder Trine Skei Grande tilbød lørdag kveld Frp-leder Siv Jensen å droppe nær hele økningen i bensinavgiften. Men Frp lar seg ikke friste.